****

**APMOKAMA STAŽUOTĖ EUROPOS PATENTŲ BIURE**

**MIUNCHENE, VOKIETIJOJE**

Vilniaus universitetas, bendradarbiaudamas su Europos patentų biuru (EPO) (*angl.* [*European Patent Office*](https://www.epo.org/index.html)) ir Europos Sąjungos intelektinės nuosavybės biuru (EUIPO) (*angl. [European Union Intelectual Property Office](https://euipo.europa.eu/ohimportal/en/about-euipo)*), įgyvendina „[Pan-European Seal programme](https://euipo.europa.eu/knowledge/course/view.php?id=1851)“ ir siūlo **ilgalaikę apmokamą** [**stažuotę**](https://www.youtube.com/watch?v=GcEbREy9sAM) **EPO ir EUIPO biuruose Miunchene, Vokietijoje. Stažuotojui bus skiriama ~2000 EUR/mėn. dydžio Europos patentų biuro stipendija.**

Į stažuotės atranką kviečiami kandidatai, besidomintys intelektinės nuosavybės klausimais bei turintys akademinių žinių ir kompetencijų tokios srityse kaip:

-Teisė (įskaitant intelektinės nuosavybės teisę)

-Intelektinė nuosavybė ir žinių vadyba

-Politikos mokslai ir tarptautiniai santykiai

-Lingvistika

-Ekonomika ir Verslo administravimas

-Informacinės technologijos

-Komunikacija

-Pastatų vadyba

-Žmogiškieji ištekliai

Taip pat, kviečiami tie kandidatai, kurie turi techninio pobūdžio akademinių žinių tokiose srityse kaip chemijos inžinerija, organinė chemija, farmacija, biotechnologijos, mechaninė, elektrotechnikos ir elektronikos inžinerija, telekomunikacijos ir informatika (detaliau: <https://jobs.epo.org/content/PanEuropeanSeal/?locale=en_GB> ).

Atkreipiame dėmesį, kad kandidatai turi atitikti šiuos reikalavimus:

- **turėti** [**EPO valstybės narės pilietybę**](https://www.epo.org/about-us/foundation/member-states.html)**;**

**- būti įgijusiam bakalauro arba jam prilygintą aukštojo mokslo laipsnį (ne vėliau nei dvejus metus iki paraiškos EPO teikimui);**

**- mokėti vieną iš užsienio kalbų (anglų, prancūzų arba vokiečių) ne mažesniu nei B1 lygiu.**

**Kandidatų atranka**

Kandidatų atranka vyks **dviem etapais**:

**Pirmąjį atrankos etapą** organizuoja Vilniaus universitetas. Pirmajam atrankos etapui kandidatai kviečiami pateikti:

* [Europass CV (anglų kalba)](https://europa.eu/europass/eportfolio/screen/profile-wizard?lang=en);
* motyvacinį laišką (anglų kalba), kuriame nurodoma pageidaujama sritis stažuotei ir pageidaujamą stažuotės vietą EUIPO ar EPO biure (pasirinkti galite tik vieną stažuotės vietą);
* diplomo/magistro diplomo kopiją arba pažymą apie baigtus studijų metus (paskutiniojo kurso studentams).

Šių dokumentų laukiame iki š. m. **vasario 28 d.** atsiunčiant juos el. paštu: [innovations@vu.lt](mailto:innovations@vu.lt) (laiško pavadinime nurodykite “EPO/EUIPO stažuotei”). Konfidencialumą garantuojame.

Daugiau informacijos: Vilniaus universiteto Inovacijų skyrius, tel.: (8 5) 2366279.

**Antrąjį atrankos etapą** organizuoja EPO/EUIPO. Antrajam atrankos etapui kandidatai pateikia:

* rekomendaciją iš Vilniaus universiteto (Vilniaus universitetas organizuoja pirmąjį atrankos etapą ir **rekomenduotinus kandidatus pateikia EPO/EUIPO antrajam atrankos etapui).**
* užpildo [kandidato paraišk](https://jobs.epo.org/content/PanEuropeanSeal/?locale=en_GB)ą EPO tinklapyje (paraišką pildo **tik pirmąjį atrankos etapą praėję kandidatai**; paraišką galima pildyti **nuo vasario 15 d. iki kovo 31** **d.**);
* [Europass CV (anglų kalba)](https://europa.eu/europass/eportfolio/screen/profile-wizard?lang=en);
* motyvacinį laišką (anglų kalba), kuriame nurodoma pageidaujama sritis stažuotei ir pageidaujama stažuotės vieta EUIPO ar EPO biure (pasirinkti galite tik vieną stažuotės vietą);
* diplomo/magistro diplomo kopiją arba pažymą apie kandidato baigtus studijų metus (kandidatuoti gali ir paskutiniojo kurso studentai);
* pažymas apie išklausytus šiuos e-kursus (nemokami, ~4 val. trukmės):
* [Introduction to the European patent system](https://e-courses.epo.org/enrol/index.php?id=70) (privalomas kursas visiems kandidatams)
* [Using CPC](https://e-courses.epo.org/enrol/index.php?id=90) (privalomas kursas kandidatams, pretenduojantiems į mokslo ir inžinerijos specializacijas)
* [The EPO as PCT authority](https://e-courses.epo.org/enrol/index.php?id=71) (privalomas kursas kandidatams į ne-inžinerinės srities specializacijas)

Europos patentų biuras su atrinktais kandidatais motyvacinius pokalbius nuotoliniu būdu organizuos š. m. balandžio mėnesį. Atrinkti kandidatai bus informuojami iki š. m. birželio mėnesio pabaigos. Preliminariai numatoma stažuotės pradžia 2021 m. rugsėjo mėn.

Daugiau informacijos apie „**Pan-European Seal Programme**” rasite Europos patentų biuro svetainėje adresu <https://jobs.epo.org/content/PanEuropeanSeal/?locale=en_GB> arba Europos Sąjungos intelektinės nuosavybės biuro svetainėje adresu <https://euipo.europa.eu/ohimportal/en/traineeships>.